ลุงเมาผ่าเคอร์ฟิวซื้อเบียร์ สาวห้างดังไม่ขาย โมโหแทงแฟนหนุ่มสาหัส
ลุงเมาผ่าเคอร์ฟิวจะซื้อเบียร์มานั่งกรึ๊บต่อ พนักงานห้างดังปฏิเสธที่จะขายเพราะเข้าเวลาเคอร์ฟิว แฟนหนุ่มเลยช่วยพูด แต่คนแก่ใจร้อนชักมีดแทงปางตาย พนง.เลยช่วยกันเข้าแย่งมีดและจับตัวส่งตำรวจ โดน 2 ข้อหาหนักเมื่อคืนวันที่ 23 พ.ค.63 ผู้สื่อข่าวรายงานว่า ลูกค้าหัวร้อนเดินมาขอซื้อเบียร์จากพนักงานที่เทสโก้ โลตัส เอ็กซ์เพรส สาขา 620 ถ.ปทุม-เสนา ต.สามโคก อ.สามโคก จ.ปทุมธานี ก่อนที่พนักงานสาวจะปฏิเสธพร้อมบอกว่า ปิดร้านแล้ว และไม่สามารถขายได้เนื่องจากเป็นเวลาเคอร์ฟิว ทำให้ลูกค้าไม่พอใจ จึงด่าและให้ของลับกับพนักงานสาวหลายครั้ง จนพนักงานในร้านและแฟนหนุ่มของพนักงานสาวโลตัส พยายามมาชี้แจงจนเกิดมีการท้าทาย ก่อนที่ลูกค้าจะชักมีดมาแทงที่หน้าท้องใต้ราวนมซ้ายนายวีระพงษ์ หมุดน้อย อายุ 28 ปี แฟนของ น.ส.วารุณี สายวรรณ์ อายุ 26 ปี พนักงานโลตัสฯ จนได้รับบาดเจ็บ ก่อนที่จะมีการยื้อแย่งมีดและเกิดชุลมุน โดยมือมีดทราบชื่อต่อมาคือ นายสมชาย ศรีพฤกษ์ อายุ 57 ปี ชาว อ.ลาดหลุมแก้ว จ.ปทุมธานี หลังก่อเหตุจึงถูกกลุ่มพนักงานช่วยกันล็อกตัวไว้ได้ แล้วประสาน ตร.สภ.สามโคก เดินทางมาควบคุมตัวดำเนินคดี พร้อมอาวุธมีดปอกผลไม้ 1 เล่ม ส่วนคนเจ็บกู้ภัยร่วมกตัญญูนำส่ง รพ.ปทุมธานีล่าสุดวันนี้ (24 พ.ค.) พล.ต.ต.ชยุต มารยาทตร์ ผบก.ภ.จว.ปทุมธานี เปิดเผยว่า พนักงานสอบสวน สภ.สามโคก ได้มีการสอบปากคำ น.ส.กาญจนา โดดลิบ อายุ 21 ปี พนักงานเทสโก้ โลตัส เอ็กซ์เพรส ซึ่งเป็นผู้ที่ถูกผู้ต้องหาด่าและให้ของลับ และ น.ส.วารุณี สายวรรณ์ อายุ 26 ปี แฟนสาวของผู้บาดเจ็บและเป็นพยานที่อยู่ในเหตุการณ์ จากนั้นในช่วงเย็นได้ทำการสอบปากคำ นายสมชาย ศรีพฤกษ์ อายุ 57 ปี ผู้ต้องหาที่ฟื้นจากอาการมึนเมาเบื้องต้นผู้ต้องหาให้การรับสารภาพว่า มีอาชีพรับจ้างทั่วไป และมาพักอยู่กับภรรยาแถวใกล้ๆ วัดบางเตย โดยในช่วงวันเวลาที่เกิดเหตุ ยอมรับว่าเมาจึงไม่ได้ดูเวลาว่ากี่ทุ่มแล้ว ก่อนจะเดินมาที่เทสโก้ โลตัส เอ็กซ์เพรส เพื่อจะซื้อเบียร์มาดื่มต่อ แต่พอดีพบพนักงานยืนอยู่ข้างนอกจึงมีการพูดคุยก่อนจะมีปากเสียง และมีกลุ่มพนักงานออกมาหลายคน จากนั้นก็ไม่รู้ว่าเกิดอะไรขึ้น มารู้สึกตัวอีกทีก็ตอนมานอนอยู่ในห้องขัง ซึ่งทางพนักงานสอบสวนได้แจ้งข้อหา ทำร้ายร่างกายผู้อื่น และ ฝ่าฝืน พ.ร.ก.ฉุกเฉิน (เคอร์ฟิว) ก่อนเตรียมส่งฟ้องศาลในวันพรุ่งนี้ (25 พ.ค.) ส่วนผู้บาดเจ็บทราบว่าพ้นขีดอันตรายแล้ว ซึ่งแพทย์ระบุว่าบาดแผลลึกไม่ถึงอวัยวะส่วนสำคัญ.
ลุงเมาผ่าเคอร์ฟิวจะซื้อเบียร์มานั่งกรึ๊บต่อ พนักงานห้างดังปฏิเสธที่จะขายเพราะเข้าเวลาเคอร์ฟิว แฟนหนุ่มเลยช่วยพูดแต่คนแก่ใจร้อนชักมีดแทงปางตาย พนง.เลยช่วยกันเข้าแย่งมีดและจับตัวส่งตำรวจ โดน 2
เคอร์ฟิว,พรก.ฉุกเฉิน,ผ่าเคอร์ฟิว,ลุงซื้อเบียร์,ไม่ขายเบียร์,แทงแฟนพนักงาน,ปทุมธานี,ข่าวทั่วไป